EPILOG JEDNE DUGE TEOLOŠKE RASPRAVE 


Dr Jordan KUNICIC 


Duge i teške. Teške i dosadne. Rasprave, naime, što se odnosi na 
kontestacije u vezi s tumačenjem enciklike HUMANAE VITAE Pavla 
VI od 25. srpnja 1968. U enciklici je izravna kontracepcija osuđena kao 
zlo u sebi (br. 14), jer po naravi krši moralni red, pa zbog toga ne 
smije uop>će postati »predmetom svjesnog čina« (isto mj.). niti se može 
opravdati pozivom na plemenite ciljeve bilo pojedinaca, bilo obitelji, 
bilo ljudskog društva (isto mj.). 1 ta se osuda odnosi na kontracepciju 
bilo da je netko planira kao cilj, tj. da onemogući začeće, bilo da je pla¬ 
nira kao sredstvo, tj. da postigne neka druga dobra, npr. intiman život, 
vjernost, splasnuće spolne napetosti itd. 

Jest, rasprava je bila duga j dosadna. Mnogo se vremena utrošilo. 
Mnogo se snaga bacilo uzalud. Izrečeni su i sumnjivi stavovi. Pod im¬ 
pulsom osjećaja zaboravilo se ponekad na osnovno pravilo hcrmencu- 
tike. naime, da su izgovorene, odnosno napisane riječi u tekstu i kon¬ 
tekstu prvi izvor piščevih misli. Apelirati na nakanu uz jasan tekst pa 
iznositi hipoteze protivne tekstu znači izopačivati piščevu misao. Nakana 
je nevidljiva, ali je izrečene ili pisane riječi inkarniraju. A uvijek je po¬ 
trebno nešto kršćanske poučljivosti, jer vjernik je uvijek učenik. 

Biskupske konferencije raznih naroda izdale su svoje upute, mje¬ 
rodavne za svoje Crkve. Većina biskupskih konferencija izrazila je bez¬ 
uvjetno pristajanje uz Papine riječi (PERFICE MUNUS. 11/1969/591 
si.), ali neke su se izrazile nepotpuno ili dvosmisleno. To se osobito 
odnosi na Uputu francuskih biskupa. Oni su svoju Uputu izdali u stu¬ 
denom 1968. Kod nas je objelodanjena u izdanju KS — Dokumenti br. 
27. Na str. 16—25. nalazi se i moj pogovor na tu Uputu. Također sam 
publicirao i posebnu brošuru pod naslovom: SMIJEMO LI KRITIZIRA¬ 
TI FRANCUSKE BISKUPE? (HKD sv. Cirila i Metoda, Zagreb, 1970, 
str. 3—16). Koja je prijeporna točka u toj Uputi? 

To je br. 16. Stavlja se pred oči raspoloženje bračnih drugova kad 
žele somatsko sjedinjenje, bračni čin, ali shvaćaj.u da moraju izbjeći ili 
odgoditi novi porođaj. Francuski biskupi govore bračnim drugovima 
neka zrelo promisle, pa, kada shvate koja im je dužnost veća, neka u 
savjesti sami odluče što im je činiti. Teološki rečeno: radi se o per- 
pieksnom stanju zbog sukoba dužnosti. Jasnije rečeno: čuvati vjernost 
u braku veća je dužnost, ostaviti bračni čin otvoren prema mogućnosti 
začeća manja je dužnost. A stanje je bračnih drugova perpleksno jer 

smatraju da će sagriješiti bilo što poduzeli. I na taj način kontracep¬ 
cija postaje predmetom svjesnog i savjesnog čina. 

Ja sam sa svoje strane odmah uočio mogućnost zastranjenja iz 
ovako dvosmisleno postavljenih načela. Naglasio sam da kontracepcija 
uvijek predstavlja grijeh, po naravi težak grijeh, ali ta objektivna kva¬ 
lifikacija ostavlja mogućnost da grijeh subjektivno može biti lake naravi, 
jer zbog smanjenja svijesti-hotičnosti-slobode i grijeh »ex toto genere 
mortale« može biti lake naravi. Postoje i tzv. materijalni grijesi. Pisao 
sam da uz jasnu istinu o objektivnoj teškoći toga postupka može op¬ 
stojati stanje »subjektivno pogrešne savjesti u prilog kontracepcije« 
(Pogovor Uputi franc. biskupa str. 21—23). U brošuri SMIJEMO LI 
KRITIZIRATI FRANCUSKE BISKUPE? jasno sam naglasio da se u po- 
stavljenom slučaju ne radi o perpleksnom slučaju u strogom (objektiv¬ 
nom) smislu, nego samo u širem (subjektivnom) smislu (str. 8). Isto 
sam tako naglasio da se ne radi o objektivnom sukobu dužnosti (str. 7 
si), jer postoje drugi izlazi iz te situacije; a Bog ne može izdavati duž¬ 
nosti koje se poništavaju. Subjekt se može nalaziti u stanju dvoumice, 
neznanja, pod utjecajem strasti itd., ali to nije sukob dužnosti, nego 
sukob pojedinca sa samim sobom. 

Naši su biskupi izdali svoju Uputu 18. II 1970. Zauzeli su jasan, is¬ 
pravan i odlučan stav. Taj je stav formuliran načelno ovako: »Izravna 
kontracepcija objektivno je uvijek grijeh, jer nije nikada dozvoljeno 
učiniti zlo, pa ni malo zlo, da se postigne dci)ro« (str. 2). Poziv na »su¬ 
kob dužnosti« nije mjerodavan (str. 9). Predviđaju mogućnost neiz¬ 
ravne kontracepcije (str. 2), i svećenicima daju konkretne primjere 
kada mogu postupati prema penilentu u svjetlu nauke sadržane u for¬ 
muli »bona fides« (str. 19—20). 

Kod nas se ozbiljna kontestacija pojavila pisanjem dra Stefana 
Steinera iz Ljubljane. On je u pismu od 15. IX 1970. predložio da naši 
biskupi opozovu svoje stanovište. Stao je uz Uputu francuskih biskupa. 
Zastupa mišljenje da se može poslužiti kontracepcijom ako je bračnim 
drugovima teško živjeti u suzdržljivosti, ako su u teškim ekonomskim 
ili stambenim prilikama i si. Tada se rasplamsala polemika između o. 
Karla Nole i dra Steinera u SLUŽBI BOŽJOJ god. 1969, br. 6; 1971, br. 
5—6: 1972, br. 2. U br. 2. te revije za god. 1971. obeskrijepio sam razne 
»dokaze« što ih upotrebljava dr Steiner. Kasnije sam pisao o lom pita¬ 
nju i u VJESNIKU ĐAK. BISK. 9/1972 (str. 156 si), a kao sinteza svih 
ideja izišao je članak u BS br. 2—3/1972 (str. 212—221), Idejno nemam 
više što nadodati svim tim mislima. Istina je jasna. Ona se nameće, da¬ 
kako, onomu koji je hoće primiti. 

Rasprava je primila svoj zapletaj interventom Doktrinarne komisije 
pri BK. U našoj štampi (GK, 8/1972 od 16. IV) Komisija publicira iz¬ 
javu da dr Stefan Steiner ne zagovara direktnu kontracepciju, a da 
»casus perplexus« nije protiv HV. Izjava se nalazi i u reviji SLUŽBA 
BOŽJA br. 2/1972, i u VJESNIKU NAD. SPLITSKO-MAKARSKE, br. 
3/1972. 

Kako je na taj postupak reagirao splitski nadbiskup? U VJESNIKU 
NADB. SPLITSKO-MAKARSKE u br. 3/1972 odgovara: prvo, da DK 
ignorira učenje o prenošenju ljudskog života kakvo se nalazi .u Uputi 
BK od 18. II 1970; drugo, da i članovi DK moraju prihvatiti naučavanje 
HV u pojedinostima, dakle i globalno, br. 14; treće, pozjvajuči se 

na tekst dra Steinera u SLUŽBI BOŽJOJ br. 4, str. 351, isti zagovara 
direktnu kontracejjciju; četvrto, da se ne može pripisati probabilnost 
mišljenju dra Steinera jer se protivi naučavanju Upute naših biskupa; 
peto, teolozi neka o tom pitanju ne raspravljaju u praktićno-pastoral- 
nim časopisima, nego u stručnim; šesto, da je objavljivanjem te izjave 
DK povrijedila svoj Statut jer u čl. 1. stoji da DK ne može nastupiti sa¬ 
mostalno, nego preko BK, jer je ona samo savjetodavno tijelo. 

Posve je shvatljivo da je ovakvo razmimoilaženje u krugovima sve¬ 
ćenika i katoličkih intelektualaca stvaralo zabunu. Bilo je potrebno ape¬ 
lirati na Kongregaciju za nauk vjere. Apel je uputio dr Janez Jenko, 
biskup-administrator Kopra. Uslijedio Je i odgovor (vidi VJESNIK 
NADB. SPLITSKO-MAKARSKE br. 4, 1972, str. 33 si). U interpelaciji 
se spominje dr Stefan Steincr kao nosilac loga tumačenja, a — u duhu 
neke reklame — spominje se da je od učenik B. Haringa; obojica pak 
da se naslanjaju na Uputu francuskih biskupa u njihovoj točki 16, Pre¬ 
ma tome, radi se o nekoliko pitanja, i na sve je došao odgovor. 

1. Da U se u navedenim primjerima dra Steinera radi o izravnoj 
(direktnoj) ili neizravnoj (mdireklnoj) kontracepciji? 

Radi se o poznatoj situaciji. Supruzi znaju da im Knaus-Oginova 
metoda ne uspijeva. Teško im se odreći somatskog sjedinjenja. Rodi- 
teljstvo ne mogu prihvatiti, npr. zbog toga što im to sprečavaju »res- 
ničke tcžave« — istinske teškoće, kao što je teškoća odupiranja sklonosti 
za somatskim sjedinjenjem. U tom »perpleksnom stanju«, misli dr Stei- 
ner, mogu se poslužiti kontracepcijskim sredstvima. Uporaba tih sred¬ 
stava može im se »savjetovati« (SL, B. br. 6/1969, str. 422). 

Očito je, ako govorim jezikom moralista, da prihvati kontracepciju 
pozitivnim, svjesnim činom volje, odabrati je, savjetovati je, i lo kada 
postoje drugi izlazi, izlaz s ispravnom moralnom kvalifikacijom, kao 
što je spolna uzdržljivost, znači zastupati izravnu ili direktnu kontra¬ 
cepciju. U tom sam smislu zabacio mišljenje dra Steinera u članku publi¬ 
ciranom u SL. B. br. 2/1971, str. 95—99. 

Neupućenomu bi se moglo pričinjati da su naši biskupi upali u istu 
teoriju svojom naukom o »bona fides«. Naši biskupi zastupaju moguć¬ 
nost priziva na »bona fides« kao izlaz iz praktičnih kompliciranih slu¬ 
čajeva, ali ni jednom riječi nisu rekli da je to objektivno ispravno, niti 
su rekli da se taj postupak savjetuje; oni su znali da »bona fides« u 
ispovjedaonici ne znači odobravanje niti pozitivnu suuzročnost. O tome 
sam pisao u BS 2—3/1972, str. 220, i još prije u izdanju Upute francus¬ 
kih biskupa str. 21 (DOKUMENTI br. 27). 

Zaključak? U Pismu upućenom dru J. Pogačniku, od 1. VIII 1972, 
prefekt Kongregacije za nauk vjere odgovara: »Contraceptio in času 
non mere permittitur, sed positive eligitur.« Dakle, primjeri koje je na¬ 
vodio dr Steiner, protežući Uputu francuskih biskupa, znače obranu 
pozitivno odabrane, izravne kontracepcije. I nije mogao doći drukčiji 
odgovor, nego jedino ispravan odgovor. 

Intervent DK na taj način ne znači samo neki defekt u moralu nego 
i neoprez na području discipline. Pitam se; Zar se istine ustanovljuju 
većinom glasova? Mislim one teoretske, spekulativne? 

2. Da li je u navedenom stavu dra Steinera i njegovih istomišlje¬ 
nika bilo opravdano apelirati na načela o *casus perplexus«? Odnosno 
o »sukobu dužnosti«? 

Odbacivao sam to tumačenje u brošuri SMIJE.MO LI KRITIZIRATI 
FRANCUSKE BISKUPE? (Zagreb 1970, str. 7. si) tvrdeći da se ne može 
raditi o sukobu dužnosti u pravom smislu (objektivno), nego jedino o 
subjektivnim konfliktima ili u širem smislu (subjektivno). Još jasnije 
sam pj.sao u izdanju Upute francuskih biskupa, naime, da se radi o, po 
naravi (objektivno), teškom grijehu (DOKUMENTI br. 27, str. 19), ali 
da on u odnosu na subjekt (subjektivno) može biti i grijeh lake naravi 
(str. 21); a za svaki grijeh u stanju potpuno poremećene svijesti može 
se reći da uopće nema lormalnog grijeha. O svemu tome jasnije i dub¬ 
lje u SL. BOŽJOJ br. 2/1971, str. 95—99. U istom sam članku naveo 
lekst iz kojega se vidi kako je P. B. Haring kolebao u svojim mišlje- 
njima. 

Moralistu je jasno da se bračni drugovi u navedenom slučaju ne 
nalaze u perpleksnom stanju u strogom (objektivnom) smislu. Razlog 
jc očit. Perpleksnost je bezizlaznost iz situacije. A bračni drugovi mogu 
i moraju naći drugi izlaz, npr. spolnu uzdržljivost. Bračni im se čin ne 
naređuje. Objektivno ili strukturno gledajući somatsko sjedinjenje, ono 
ide za prokreacijom; to je po naravi, objektivno, stvaralački čin. Ubiti 
odraslog čovjeka, dijete u majci ili u roditeljskom potencijalu, pada pod 
zabrainu zapovijedi NE UBIJ! A zabrane se odnose na svakoga i zauvijek. 
Prema tome, izravna je kontracepcija nešto što je po naravi zlo, uvijek 
zlo, pa spada pod zakon: Ne smije se činiti zlo niti da se postigne do¬ 
bro (HV br. 14). 

Niti .se može govoriti o nekom sukobu dužnosti, nego radije o pod¬ 
ređenosti dužnosti. Zabrane ili dužnosti izražene u negativnom obliku 
pravomoćne su uvijek, a one u jesnom ili pozitivnom obliku (vrši rodi¬ 
teljski čin) ne obvezuju uvijek, ni u svakom slučaj.u, dapače, od njih 
odustani ako ti to naređuju više zapovijedi ili zabranjuju više norme. 

Moralka nas u svom općem dijelu uči da se subjekt može naći u 
pomućenoj svijesti, u oslabljenom htijenju, poremećenoj slobodi. Uči 
nas da i grijesi koji su teški »ex genere toto« subjektivno mogu biti lake 
naravi (J. K., ZNANOST SPASENJA, sv. II br. 143 c). U takvom stanju 
psihičkog minusa može se reći da se subjekt nalazi u subjektivno per¬ 
pleksnom stanju (perpleksnost u širem smislu), ili da subjektivno sma¬ 
tra da je posrijedi sukob dužnosti. A takvo je stanje subjekta kao neki 
misterij, pa je ispovjednik pozvan da stvori prudencijalnu izvjesnost, 
koja nije matematička, nije apsolutna, ali je moguće da je stekne i 
prosudi te u njenom svjetlu dade ili ne dade penitentu odrješenje. To 
ga potiče na veliku skromnost (J. K., nav. dj. isto mj. d). 

Kongregacija za nauk vjere nije mogla odgovoriti nego onako kako 
je odgovorila: »Casus perplexus, scilicet eoilisio obligationum moralium, 
obiective dari non potest... Prudentiae pastoralis erit discernere quo 
in času hic illeve fidelis in situatione uti dicunt conflictus siibiective 
se inveniat« (u odgovoru pre^jzv. dru J. Pogačniku, a isto i splitskom 
nadbiskupu). 

Koji je stupanj sigurnosti ove nauke? Dovoljno je čitati odlučan I 
jasan stav enciklike HV, usporediti njezin sadržaj s naukom drugih 
crkvenih dokumenata o tom pitanju kao i povijesni razvoj te nauke, od¬ 
nosno njezin kontinuitet, pa će nam također biti Jasan odgovor Kongre¬ 
gacije da nauka o trajnoj zabrani, odnosno nei^ravnosti izravne kon¬ 
tracepcije bude smatrana kao »certa«, prema tome protivno mišljenje 
nema nikakve vjerojatnosti. 


393 



3. Sto treba misliti o Uputi francuskih biskupa? Ostaje li barem za 
nju kakva vjerojatnost? 

Pisao sam u BS br. 2—3/1972, str. 219. da su neki poslušni i obaz¬ 
rivi prema autoritetu biskupa, ali inozemnih, kao da naši nemaju asi¬ 
stencije Duha Svetoga kao učitelji vjere. Očito je da se ne radi o pije¬ 
tetu ni poslušnosti, nego o pristajanju uz ono što se njima čini da je 
ispravno, jer odgovara njihovim pogledima na to pitanje. 

Usudio sam se napisati brošuru pod naslovom SMIJEMO LI KRITI¬ 
ZIRATI FRANCUSKE BISKUPE? (1970), priznajem, s nekim obzirom, 
jer su biskupi. Pokušao sam ih protumačiti »in benigniorem partem«, 
ali su njihovi sljedbenici ili učenici bili rječitiji, odvažniji, smioniji, pa 
su predložili i slučajeve na koje bi primijenili dvosmisleni tekst br. 16. 
te Upute. I tu su doživljeli poraz. Posve opravdano. 

U popratnom Pismu od 2. VIII 1972. dr Seper odgovara o šutnji 
Kongregacije u vezi s Uputom francuskih biskupa. Kongregacija se do 
sada iz posebnih razloga nije htjela izjasniti. Netom se ta Uputa poja¬ 
vila god. 1968, nastala je u katoličkim intelektualnim krugovima neka 
reakcija. Mnogi su govorili: ako to tvrđe francuski biskupi, zbog čega 
ne bi i naši? Naši su biskupi, međutim, odvažno stali na svom, isprav¬ 
nom stanovištu. Objektivni promatrači moraju im biti zahvalni. 

Ipak, Kongregacija je budno pratila razvoj prilika. L'OSSERVATO- 
RE ROMANO je te godine izjavio da nijedna Kongregacija, da nijedan 
službeni predstavnik bilo kojeg rimskog Ureda nije dao izjave ni o ko¬ 
jem stavu episkopata. Prema tome, nikomu nije šutnja Kongregacije 
mogla po-služiti kao dokaz ispravnosti Upute francuskih biskupa. 

Sada, poslije četiri godine. Kongregacija ne vidi umjesnost poseb¬ 
nog interventa. Nije ni potrebno. Ovaj odgovor našim biskupimma ima! 
će reperkusije na stavove drugih biskupa. Jer Kongregacija daje i suci 
o Uputi francuskih biskupa. Ta se Uputa, piše Kongregacija, ne odlikuje 
jasnoćom. Podložna je višestrukom tumačenju. Blago tumačenje može 
biti jedino s ugla subjektivnosti. Kontracepcijski čin nikada ne može 
biti s objektivnog gledišta dobar ili ispravan. 

Blago tumačenje Upute francuskih biskupa predvidio sam i u bro¬ 
šuri SMIJEMO LI... str. 12—14, i u pogovoru na Uputu francusikih bis¬ 
kupa str. 21—22, ali tada sam pisao što bih i danas: »Uputa jc s teološ¬ 
kog stanovišta puna praznina... Miješa se perpleksna savjest s dvo- 
umnom ... U nemogućnosti da se udovolji afirmativnim i negativno iz¬ 
raženim normama, treba, bez sumnje, praktički priznati prvenstvo za¬ 
branama« (SMIJEMO LI... str. 14). 

4. Odudara li od ove nauke odgovor Kongregacije za kler kako ga 
donosi tzv. washinglonski slučaj? 

Kod nas je GLAS KONCILA više puta nastupio dezinformativno o 
ovom pitanju. U broju 8. od 16. IV 1972. publicirao je odgovor Kon¬ 
gregacije Za kler vvashingtonskoj nadbiskupiji. Prema toj izjavi radilo 
se o tome da je trebalo razumjeti bračne drugove, arbitražu ostaviti 
njihovoj savjesti, jer da se nijedan ljudski čin ne može prosuditi »po 
čistoj strogosti apsolutnih moralnih načela«. Prema tome, piše GK, ima 
slučajeva kada se »njena primjena« može obraniti. 

Poslao sam GLASU KONCILA neku vrst ispravka, ali on ga je donio 
u vrlo skučenom obliku- Međutim, kompletan tekst donio je SLUŽBE¬ 
NI VJESNIK NADB. ZAGREBAČKE u br. 4/1972, str. 101—104. Nemam 

šio nadodati. Odgovor je fjotpuno na kolotečini tradicionalne moralke, 
u skladu s odgovorom našim biskupima. »Posebne okolnosti koje se po¬ 
jave kod nekog objektivno zlog čina ne m<^u promijeniti taj čin u ob¬ 
jektivno dobar (krepostan), ali mogu učiniti da ne bude grešan, ili ma¬ 
nje grešan, subjektivno obranjiv.« Prema tome. u odgovoru je posve 
ista nauka kao i na drugim mjestima. Osnovna moralka to kroz vjekove 
uči u dijelu o utjecaju okolnosti na ljudski čin (J. K., ZNANOST SPA¬ 
SENJA. sv. I, br. 61. si). Taj je sud primjena posve strogih, apsolutnih 
moralnih načela, uzetih iz nauke o bitnoj demarkaciji između dobrih 
i zlih čina. ili iz strukture objektivnog reda morala. 

Drugi je dezinformativni nastup GLASA KONCILA u vezi s odgovo¬ 
rom Kongregacije našim biskupima. GLAS KONCILA u br. 21. od ove 
godine donosi jednostavno da odgovor Kongregacije dopušta moguć¬ 
nost tzv. »casus pcrplexus« te da je time diskusija »praktično okon¬ 
čana«. Bitno je u odgovoru Kongregacije da ne dopušta mogućnost ob¬ 
jektivnog »casus perplexus«, i to je bio predmet diskusije, kako Je iz¬ 
javila i sama Kongregacija u odgovoru dru J. Pogačniku, jer je odgo¬ 
vorila da se u navedenim primjerima radi o izravnoj kontracepciji, pre¬ 
ma tome da se njihovo rješenje ne može odobriti. Još gore je to što je 
GK uokvirio svoj izvještaj tako da se čini da je mišljenje dra Steinera 
usvojeno, što je upravo krivo, posve obratno. Niti su upiti naših bis¬ 
kupa bili upravljeni zbog neizravne kontracepcije, nego zbog izravne, 
'koja je u rješenjima dra Steinera uključena, kako se vidi iz odgovora 
Kongregacije dru J. Pogačniku, kako sam već naveo. 

Kako se vidi, reklamnom najavom »Nepoznate upute Svete Stolice 
o razumijevanju sporne enciklike« (GK br. 8. od 16. IV 1972), izjavom 
da je tim aktom Kongregacija za kler učinila »veliki korak naprijed«, 
pa nediferenciranim navođenjem raznih »situacija« u kojima bi primje¬ 
na kontracepcije bila »subjektivno obranjiva« Ud. — dokazuje se bje¬ 
lodano kako štampa može djelovati ne samo dezinformativno nego na¬ 
vući na sebe tešku odgovornost ako nekomu postane (pseudo)smjerni- 
com za krivi postupak. Time se takva štampa ubraja u suuzročnike ne- 
gativnosti, pogrešaka ili deformiranja savjesti. 

Sto znači to »subjektivno obranjivom«? Ako izraz »obranjiv« ima 
značiti isto što i kontracepciju »odobriti« ili »savjetovati« ili »pomagati« 
ili »izvršiti«, odnosno, ako taj izraz označuje bilo koju vrst pozitivnog 
kau/.aliteta ili uzročnosti, tada izraz teološki nema uopće opravdanja. 
Ako taj izraz označuje kontracepciju kao »razumlj.ivu«, vrijednu da se 
u nekim slučajevima radi nje ne upotrijebi vlast nijekanja odrješenja, 
odnosno da se ispovjednik ravna po načelima po kojima se ravna kada 
je posrijedi »bona fides«, tada ima smisla. 

Svaki grijeh, pa i onaj »ex toto genere morlale«, može poslati sub¬ 
jektivno lake naravi zbog nepotpunosti specifično ljudskog čina. Ta jc 
nauka stara kao i moralka. U tom se slučaju radi o vrsti lakog grijeha. 
A zbog njega se odrješenje ne niječe. Pretpostavimo da se ne radi ni o 
lakom grijehu, npr. da je svijest bila potpuno pomračena ili, kako se 
izražava Kongregacija, »pomućena savjest«, dakle savjest u patološkom 
stanju, govorit ćemo barem o materijalnom grijehu, tj. o fenomenu ili 
izgledu grijeha, ali bez teološke ili formalne komponente. Što tada? 

Upućujem na članak MATERIJALNI GRIJEH NIJE NEŠTO IN'DI- 
FERENTNO. objelodanjen u BS. 1/1965, 74—75. Materijalni grijeh nije 

nešto tako indiferentno da se može potpuno minorizirati ili postaviti u 
katalog preporučljivih, obranjivih čina, pa ga pozitivno bez skrupula 
savjetovati. Ni u siučaj.u kada se radi o pastoralnoj mudrosti, prema ko¬ 
joj se tretira slučaj »bona fides«, ispovjednik ne smije odobriti, savje¬ 
tovati, preporučiti takav postupak; on je pozvan da shvati penitenta, 
da odvagne težinu momenta pa da ne uskrati odrješenje, ali ne da taj 
postupak pretvori u nešto dobro. Načelo je jedno i jedino, zauvijek i 
apsolutno vrijedno: izravna je kontracepcija objektivno uvijek zlo, gri¬ 
jeh, u sebi zlo, objektivni grijeh; stoga nikada ne može postati objek¬ 
tom svjesnog čina (HV br. 14). Sto to znači? 

Postala bi predmetom svjesnog čina onog časa kad bi je netko na¬ 
mjeravao, bilo kao cilj bilo kao sredstvo, kad bi je netko savjetovao, 
odobrio, hvalio, preporučivao, dapače, kad bi ispovjednik u trenucima, 
kad je mora prikazati kao diskvalificirani akt, naumice šutio da ipeni- 
lent shvati kao da je to dobar, moralno ispravan postupak (vidi ispra¬ 
vak Tajništva Nadbiskupije splitsko-makarske, u GK br. 22/1972, str. 7). 

Sto ćemo kao moralisti zaključiti? Zaključit ćemo: prvo, da je i u 
ovom odgovoru Kongregacije naglašena opstojnost objektivnog reda 
morala, što se neomodernisiima ne sviđa. Taj je red naglasio Drugi va¬ 
tikanski koncil u IM br. 6; GS br. 16; 74; 76; DH br. 14, a u skladu je s 
opomenom iste Kongregacije od 24. VII 1966; drugo, ne smije se ape¬ 
lirati na perpleksnost u strogom (objektivnom) smislu, nego samo na 
perpleksnost u subjektivnom smislu; jasnije rečeno, govori Kongrega¬ 
cija, u slučaju »pomućenosti savjesti«, dakle u slučaju nekog minusa 
svijesti u kojemu se može naći penitent, što je opet potpuno kontinui¬ 
rana tradicionalna nauka moralkc; treće, ne može se zanijekati mc^uč- 
nost da se koji penitent nađe u takvoj situaciji, takvom stanju »pomu¬ 
ćenosti savjesti« ili smanjene svijesti, ali to se ne smije usvojiti kao 
pravilo, kao sistem, proglasiti kao glavno, kao načelo, jer o tome u sva¬ 
kom konkretnom slučaju mora prosuditi ispovjednik, koji nikada neće 
smjeti pozitivno odobriti niti savjetovati izravnu kontracepciju, jer bi 
time u njoj sudjelovao, postao bi sukrivac u Činu koji je »u sebi ne¬ 
častan«, icoji »po svojoj naravi krši moralni red« te je »nedostojan čo¬ 
vjeka« (HV br. 14). pa ga Crkva osuđuje kao »stalno nedopušten« (HV 
br. 16), pa makar njemu u prilog neki razlozi izgledali »Časni i ozbiljni« 
(br. 16) itd. 

Na kraju bih nadodao samo nešto. Postavio sam sam sebi jedno 
pitanje u vezi s tumačenjem Upute naših biskupa a odnosi se na br. 32. 
te Upute. Na to sam se osvrnuo u BS br. 2—3/1970, str. 280—281, kao 
i u BS br. 2—3/1972, str. 217—219. Ako bračni drugovi bivaju poučeni 
o nauci Crkve, ako je ta nauka jasna, kao što je npr. jasna barem da¬ 
nas poslije ovoga odgovora Kongregacije našim biskupima, može li se 
reći da kod vjernika ostaje nesavladivo neznanje, te da kod njih ispo¬ 
vjednik može računati na »bona fides« i onda kad su doznali za jasno 
i određeno naučavanje Crkve? U vezi s time: smijemo li ih pripustiti 
sakramentima, osloniti se na njihove tobože »razborite razloge«? Nega¬ 
tivan odgovor na ovo VJESNIK nadb. splitsko-makarske naziva »ek¬ 
stremno tradicionalnim« (br. 3, god. 1972), pa smatram da ima mjesta 
upitu. Bilo bi mi drago da netko od naših biskupa uputi i to pitanje 
Kongregaciji. 

Smatrao sam potrebnim reći sve ovo. Time je rečeno dosta. Mnogo. 
I previše. Ostaje samo jedno; »Nj u čemu ne umanjiti spasonosnu Kri¬ 
stovu nauku — to je najodličniji oblik ljubavi prema dušama« (HV br. 
29). Zbog toga je prva zadaća svih svećenika, osobito moralista, »da 
bez ikakve dvosmislenosti izlažu nauku Crkve o braku« (HV br. 28). 
A to se neće ostvariti bez unutarnje i vanjske poslušnosti prema crkve¬ 
nom učiteljstvu. Takva je poslušnost obvezna, važna i zbog asistencije 
Duha u naučavajućoj Crkvi, i zbog mira savjesti i jedinstva kršćanskog 
naroda (HV br. 28). 


SUMMARIUM 

Cum apud nos quoque contestationes quaedain. utiquc sine fundamenio 
theologico, ortae sint, Consilhim Executivum Conferentiae Episcopalis Ju- 
goslaviae quaedam dubia ad Sacram Congregationem direxit. In responso 
S. Congregaiionis repeluntur iam nota puncta doctrinae, sed theologico modo 
exprimuntur. Prohibitio actuum »contraceptivorum« an negativa pcrtinet 
praecepta, unde apsolute valida est et numquam cessat obligare. Contradic- 
cio inter divinaes leges vitae transmictendae et germani amoris coniugalis 
tovendi adesse non potest (GS num. 51). Ouoađ haec obicctive nec casus 
perplexus nec colltsio obligationum dari potest. Si quis diceret contracepti- 
vis mediis uti licere si coniuges non possunt ab actu coniugali abstincre vel 
alias causas, puta rationes oeconomicas, contraceptionem dircciam eligeret, 
quae in encyclica HV Claris verbis damnaCa fuit (num. 14; 16). Rcstat qui- 
dom nota doctrina dc possibilitaie mutationis peccati etam toto gonere gra- 
vis in venialem ob imperfectionem aclus, crgo subiective, Intacta manentc 
malilia ciusdem obiectiva. Ouandonam hic status subiecti adsit, quuusquc 
sc extendat, hoc prudentiae pastoralis crit disccmere, numquani ad umni- 
modam ccriitudinem pracsumentis pervenire. 

